**OBRAVNAVA DOMAČEGA BRANJA: KRST PRI SAVICI**

**Preberi Krst pri Savici, pripravi dnevnik domačega branja po spodnji shemi, zatem pa odgovori na vprašanja – poudarek je na vsebini in na tvojem lastnem doživljanju besedila.**

**Shema:**

|  |  |
| --- | --- |
| **OBNOVA** | **KOMENTAR** |
|  |  |

1. Kateri del Uvoda nosi bistvo celotnega dela?

2. Kdo je Črtomir?

3. Zakaj se krsti Bogomila?

4. Kako je razdeljen Krst?

5. Kaj pomeni Črtomirov Krst v širšem smislu?

6. Kdo je prijatelj (posvetilni sonet), ki spi v prezgodnjem grobu? Kakšno vlogo je imel v pesnikovem življenju?

7. Na začetku Uvoda je pesnik povedal, da je bilo napadalcev devetkrat več. Dokaži, da so se pogani zelo hrabro borili in bili kljub porazu v boju zelo učinkoviti.

8. Razloži, zakaj Črtomir čuti, da je kriv za smrt svojih sovojakov.

9. Utemelji Bogomilino prepričanje, da je njena molitev Črtomira rešila smrti.

10. Primerjaj Črtomirovo in Bogomilino odločitev za pokristjanjenje.

11. Kritično ovrednoti Črtomirovo odločitev za krst in odhod v Oglej.

12. Napiši razmišljanje o Črtomirjevem odnosu do vere. Pri tem si pomagaj z naslednjimi navodili:

*Predstavi Črtomirjev odnos do poganstva, kot se kaže v Uvodu, prav tako podaj junakove značajske lastnosti. Predstavi, kako se spreminja njegov odnos do vere skozi celotno pesnitev. Poskusi pojasniti, kdo vpliva na Črtomirja, da začne razmišljati drugače, in zakaj. Opredeli se do Črtomirjeve odločitve, da sprejme krst, in do dejstva, da postane duhovnik.*